Kleskurv

En kleskurv, også kalt skittentøyskurv eller vaskekurv, er en kurv som brukes til oppbevaring av rene klær for lagring, oppbevaring av skittentøy før vask og tørking, eller transport av klær. De brukes for å holde rent- og skittentøy samlet og organisert, og kan hindre at klær forsvinner eller blandes sammen. Kleskurver er ofte et bade eller vaskeromsmøbel i hjemmet, mens poser ofte brukes for å holde skittentøyet adskilt under reise.

Ulike bokser kan brukes for å sortere etter hvilket program klærne skal vaskes på, og når en kurv er full kan det indikere at det er på tide med en vask. Skittentøy fra syke personer bør ikke blandes med skittentøy fra friske personer, særlig dersom klærne vaskes på under 60 celsius.

Historisk har skittentøy til tider vært noe man forsøkte å skjule under trapper, benkeplater, med mer.

Oppbygning 
De fleste kleskurver er designet for å være luftgjennomtrengelige slik at eventuell fuktighet i tøyet kan unnslippe.

Materialer 
Kleskurver kan være laget av ulike materialer som for eksempel treverk, plast, metall, tau, vevd rotting, flettet vier eller tekstil.

Form 
Formen kan variere, og kurver kan blant annet fås med grunnflate som er rund, kvadratisk eller rektangulær. Kleskurver har ofte bærehåndtak på to av kortsidene slik at de lett kan bæres av en person. I tillegg til kurver finnes det også vaskeposer, bokser og kasser. Noen kleskurver er har sitteplass på topp, hvilket gjør dem til et kombinasjonsmøbel. Vaskekurver kan variere stort i størrelse og form fra om lag 25 liter til 100 liter. I 2010 ble det vist frem et konsept hvor vaksekurven også fungerte som en vaskemaskin.

Se også 
 Eurokasse, standardisert type kasse for oppbevaring og transport

Referanser 

Møbler